cyanic-selkie/wikianc huggingface dataset:
Ոզնագլխիկ բազմատուն
Պահպանություն
Վտանգված տեսակ է։ Հայտնի են 2 պոպուլյացիներ՝ 5000 քառ․ կմ-ից պակաս տարածման շրջանի մակերեսով և 500 քառ․ կմ-ից պակաս բնակության շրջանի մակերեսով։ Տեսակն աճում է ինտենսիվ տնտեսական գործունեության գոտում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականցվում։ Անհրաժեշտ է ստեղծել նոր ԲՀՊՏ Մեղրու շրջանի Ագարակավանի մոտ ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Ակներ (անձնանուն)
Ակներ, հայկական իգական անուն։ Առաջացել է հայերեն ակներ՝ «թանկագին քարեր, ակունք» հոգնակի ձևից։ Գործածվել է 13-րդ դարում ․
Ծանոթագրություններ
Կատեգորիա:Հայկական իգական անձնանուններ
Ղուկասավան
Ղուկասավան, գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից 6 կմ հեռավորության վրա, մարզկենտրոնից գտնվում է 25 կմ հեռավորության վրա։
Պատմություն
Գյուղը հիմնադրվել է 1800-ական թվականներին։ Նախկինում ունեցել է Կալալը, Կալալի, Քյոլարա, Քյալարա անվանումները։ Գյուղում բնակություն են հաստատել Սասունից և Սալմաստից, իսկ 1915 - 1918 թվականներին՝ Արևմտյան Հայաստանից, հետագայում նաև 1946-1948 թվականներին՝ պարսկահայաստանից եկած հայերը։ 1930-ական  թվականներին գյուղում բնակություն են հաստատել նաև եզդի ընտանիքներ։  Ղուկասավան է վերանվանվել 1949 թվականին։ Անվանումը կապված է հեղափոխական գործիչ Ղուկաս Ղուկասյանի անվան հետ, որը ծնունդով այս գյուղից է եղել։
Գյուղի կենտրոնում է խոնարհված Սբ. Աստվածածին եկեղեցին։
Գյուղը տեղադրված է Արարատյան դաշտում, Հրազդան գետի հովտում։ Գտնվում է ծովի մակարդակից 845 մ. բարձրության վրա։
Կլիմա
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ. է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Ղուկասավանի մշտական բնակչությունը կազմել է 2019, առկա բնակչությունը` 1982 մարդ, բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի առկա 630 տնտեսություն, դպրոց, մանկապարտեզ, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 156 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 128 հա։ Ունի պտղատու և խաղողի այգիներ։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնամսատու անասնապահությամբ, թռչնաբուծությամբ։
Արդյունաբերական ոլորտում ունի ատաղձագործական գործարան։
Արտաքին հղումներ
Կատեգորիա:Արարատի մարզի գյուղեր Կատեգորիա:1600 թվականին հիմնադրված բնակավայրեր
Սվետլանա Թովմասյան
Կենսագրություն
Սվետլանա Թովմասյանը ծնվել է 1951 թվականի հուլիսի 12-ին Ասկերանի շրջանի Շոշ գյուղում։ Բեմական գործունեությունն սկսել է 1972 թվականին` Շիրվանզադեի «Արմենուհի» պիեսում կատարելով դայակի դերը ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ
Անճոռնի ես 3
Սյուժե
Սուպերգործակալներ՝ Գրյուի և Լյուսիի ընտանիքում մեծանում են երեք երեխա։ Գրյուն հակաչարագործական լիգայի անդամ է, և նրա առաջադրանքն է խախտել Բալտազար Բրետտի պլանները, ով մանուկ հասակում հանդես էր գալիս, որպես բացասական կերպար հեռուստատեսային սերիալում, բայց սերիալը փակել են, երբ Բալտազարը մեծացավ։ Տղան ոխ պահեց, կարծելով, որ նա չի ինքնաիրացվել, և որոշեց դառնալ իսկական չարագործ։ Նա պատրաստվում է գողանալ հսկա ադամանդ։ Գործողությունը խախտվեց, բայց Գրյուն և Լյուսին չկարողացան բռնել չարագործին։
Չիրականացված առաջադրանքի համար ամուսիններին հեռացնում են լիգայից, իսկ մինիոնների մեծ մասը լքում են տիրոջը։ Հիմա Գրյուն և Լյուսին պետք է իրենց նվիրեն ընտանիքին։ Հաջորդ առավոտ նրանց հաղորդագրություն է ուղարկում Գրյուի զույգ եղբայր՝ Դրյուն, ում գոյության մասին Գրյուն ոչինչ չգիտեր։ Դրյուն առաջարկում է եղբորը միավորվել և հետ դառնալ հանցավոր անցյալ, ինչպես նաև վերականգնել կարգավիճակը լիգայում։ Երկուսով նրանց կհաջողվի կանգնեցնել Բալտազարին։ Մինչդեռ հանցավորին հաջողվում է գողանալ թանկարժեք քարը։ Անդամանդի ուժը նա պլանավորում է օգտագործել մեծ ռոբոտի մեջ, ինչի շնորհիվ նա կոչնչացնի Հոլիվուդը։
Ստեղծում
«Մինիոնները» մուլտֆիլմի հաջողությունից հետո, Քրիս Մելեդանդրին՝ երկու մուլտֆիլմերի հեղինակը հայտնեց, որ մտադիր է ստեղծել երրորդ մասը, ստեղծելով լիարժեք տրիլոգիա  ։ Բայց պաշտոնապես նախագիծը հայտարարվեց 2015 թվականի նոյեմբերի 18-ին։ Ֆիլմը սկսեցին նկարահանել 2016 թվականի փետրվարին։ Ֆիլմը հայտնվեց էկրաններին 2017 թվականի հունիսի 29-ին։
Մարքեթինգ
2016 թվականի դեկտեմբերի 14-ին ներկայացվեց մուլտֆիլմի թրեյլերը ։
Ծանոթագրություններ
Կատեգորիա:Անգլերեն ֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան մուլտֆիլմեր Կատեգորիա:2017 մուլտֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:2017 ֆիլմեր Կատեգորիա:Universal Pictures ֆիլմեր Կատեգորիա:3D մուլտֆիլմեր
Լաուրա Սարգսյան
Լաուրա Սարգսի Սարգսյան (Շահանե Սարգսյան), հայ նկարչուհի, մանրանկարչուհի, ԽՍՀՄ և Հայաստանի նկարիչների միության անդամ։
Կենսագրություն
Լաուրա (Շահանե) Սարգսի Սարգսյանը ծնվել է 1936 թվականի հունվարի 31-ին, Խաչիկ գյուղում։ Հայրը՝ այդ տարիներին Խաչիկ գյուղի գյուղապետ Սարգիս Սարգսյանը, ոգեշնչվելով Սերգեյ Եսենինի բանաստեղծություններից, իր դստերը Շահանե է կոչել, սակայն հարազատները նախընտրել են Լաուրա անունը։  Հայրը զոհվել է Հայրենական մեծ պատերազմում՝ 1944 թվականին, Կերչում։
1939 թվականին ընտանիքով տեղափոխվել են Երևան։ Սովորել է Փ. Թերլեմեզյանի անվան գեղարվեստի ուսումնարանում, ապա Ռուսաստանի Իվանովոյի մարզի Պալեխ ավանի Մ. Գորկու անվան գեղարվեստի ուսումնարանում ։
Աշխատանքային գործունեություն
Ստեղծագործում է հայ մանրանկարչության և ռուսական ազգային կիրառական արվեստի ավանդույթների համադրմամբ (զարդատուփեր, սրբապատկերներ, գեղանկարներ)։ Մասնակցել է Հայաստանում և Խորհրդային Միությունում կազմակերպված ցուցահանդեսների։ Նրա ստեղծագործությունները պահպանվում են Հայաստանի ազգային պատկերասրահում, թանգարաններում և մասնավոր հավաքածուներում։ Քսանութ տարի եղել է Ամենայն Հայոց Կաթողիկոս Վազգեն Առաջինի անձնական մանրանկարչուհին ։ 1970 թվականից Հայաստանի նկարիչների միության  անդամ է։
Ծանոթագրություններ
Կատեգորիա:Հայաստանի նկարիչների միության անդամներ Կատեգորիա:Հայ նկարչուհիներ Կատեգորիա:Հայ մանրանկարիչներ Կատեգորիա:ԽՍՀՄ նկարիչների միության անդամներ
Թեոդոր Բիլրոթ
Թեոդոր Բիլրոթ (Theodor Billroth, ), գերմանացի վիրաբույժ ։
Կենսագրություն
Բժշկական կրթությունն ստացել է Գրեյֆսվալդում և Բեռլինում ։ 1859 թվականին՝ Ցյուրիխի, իսկ 1867 թվականին՝ Վիեննայի վիրաբուժական կլինիկայի պրոֆեսոր։ Բիլրոթի աշխատությունները նվիրված են ստամոքսաղիքային (որկոր, ստամոքս), միզասեռական օրգանների (շագանակագեղձ), ներզատական գեղձերի (խպիպ) վիրաբուժությանը ։
Ծանոթագրություններ
Կատեգորիա:Գերմանացի բժիշկներ Կատեգորիա:Հումբոլդտի համալսարանի շրջանավարտներ Կատեգորիա:Գյոթինգենի համալսարանի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Գերմանացի դաշնակահարներ
Սանկտ Պետերբուրգի նկարիչների միություն
Սանկտ Պետերբուրգի նկարիչների միություն (Санкт-Петербургский Союз художников), հիմնադրվել է 1932 թվականի օգոստոսի 2-ին, երբ Լենինգրադի նկարիչների ընդհանուր ժողովում ձևավորվել է Խորհրդային նկարիչների միության Լենինգրադի մասնաճյուղը (ЛОССХ): Նրա ստեղծումն արագացրեց 1932 թվականի գարնանը ընդունված «Գրական և գեղարվեստական կազմակերպությունների վերակազմավորման մասին» Կենտրոնական կոմիտեի որոշումը, որտեղ, մասնավորապես, նախատեսում էին գոյություն ունեցող գրական և գեղարվեստական կազմակերպությունների և խմբերի լուծարման և միասնական ստեղծագործական միությունների ձևավորումը։ 1943-1959 թվականներին միությունը կոչվել է «Խորհրդային նկարիչների Լենինգրադի միություն» (ЛССХ): 1959-1968 թվականներին ՌՍՖՍՌ նկարիչների միությանն անդամակցելուց հետո կոչվել է «ՌՍՖՍՌ նկարիչների միության Լենինգրադյան մասնաճյուղ», 1968-1989 թթ.` ՌՍՖՍՌ նկարիչների միության Լենինգրադյան կազմակերպությունը» (ЛОСХ), 1989 թվականի մարտի 16-ին` «Նկարիչների լենինգրադյան միություն» (ЛСХ): Քաղաքի անվանափոխությունից հետո կոչվել է «Սանկտ Պետերբուրգի նկարիչների միություն» (СПбСХ): Նկարիչների միությունը հիմնականում պահպանել է գլխավոր «հիմնադիր-նվիրատուների» ավանդույթները` Ռուս նկարիչների միություն, Արվեստի խթանման ընկերություն, Արխիպ Կուինջիի անվան նկարիչների միություն։ Տարիների ընթացքում Սանկտ Պետերբուրգի նկարիչների միությունը եղել է ռուս արվեստագետների ամենահզոր ստեղծագործական կազմակերպություններից մեկը։
Կառուցվածք
Միությունը ներառում է 11 (տասնմեկ) ստեղծագործական միավորումներ (բաժիններ)` գեղանկարի, գրաֆիկայի, քանդակագործության, կերամիկայի, կիրառական արվեստի, թատրոնի և կինոյի, մոնումենտալ արվեստի, պլակատի, քննադատության և արվեստաբանության, լուսանկարչության, վերականգնման։ Միությունն ունի շուրջ 3500 անդամներ։
Արտաքին հղումներ
Կատեգորիա:Ստեղծագործական միություններ Կատեգորիա:Ստեղծագործական միավորումներ Կատեգորիա:1932 հիմնադրումներ Ռուսաստանում
Ջեֆրի Ռայթ
Ջեֆրի Չարլզ Ռայթ (Jeffrey Charles Wright, ), ամերիկացի դերասան, «Թոնի», «Էմմի» և «Ոսկե գլոբուս» մրցանակների դափնեկիր։
Վաղ տարիներ
Ռայթը ծնվել է Կոլումբիայի շրջանի Վաշինգտոն քաղաքում։ Նրա մայրն աշխատել է որպես մաքսային փաստաբան, իսկ հայրը մահացել է, երբ Ռայթը մեկ տարեկան էր ։ Նա ավարտել է Սենտ Օլբանսի մասնավոր դպրոցը, որից հետո ընդունվել է Ամհերսթի քոլեջ, որտեղ 1987 թվականին ստացել է քաղաքագիտության բակալավրի աստիճան ։ Ռայթը ծրագրել էր կրթությունը շարունակել իրավունքի դպրոցում, սակայն արդյունքում ընտրել է դերասանությունը։ Նյու Յորքի համալսարանի Թիշի արվեստի դպրոցում ուսման համար ստացել է կրթաթոշակ, բայց երկու ամիս անց հեռացել է այդտեղից, քանի որ հասկացել է, որ ուսուցչի կարիք չունի ։
Կարիերա
Ռայթը կարիերան սկսել է Նյու Յորքի և Վաշինգտոնի oֆֆբրոդվեյական թատրոնների բեմերում հայտնվելով և 1990 թվականին կատարել է իր առաջին մեծ դերը՝ Հարիսոն Ֆորդի հետ խաղալով «Անմեղության կանխավարկած» ֆիլմում։ 1991 թվականին միացել է Դերասանական կամպանիային, որից հետո հայտնվել է «Միջամառային գիշերվա երազ» և Ատոլ Ֆուգարդի «Արյունակցական կապեր» բեմադրություններում։ 1993 և 1994 թվականներին Ռայթը Թոնի Կուշների «Հրեշտակներն Ամերիկայում» պիեսում կատարել է դրեգ-կվին Բելիզի դերը, որի համար ստացել է «Թոնի» մրցանակ (պիեսում երկրորդ պլանի լավագույն տղամարդկային դերի համար)։
Նրա հաջորդ նախագծերը այնքան առաջնային էին, որքան «Բասկիա» (1996) (խաղացել է նկարիչ Ժան Միշել Բասկիայի դերը), «Հռչակավորություն» (1998), «Հետապնդում սատանայի հետ» (1999) և «Շաֆթ» (2000) ֆիլմերում խաղացած երկրորդ պլանի դերերը։ 2003 թվականին Ռայթը վերադարձել է HBO-ի «Հրեշտակներն Ամերիկայում» մինի սերիալի Բելիզի դերին, որի համար արժանացել է «Ոսկե գլոբուս» և «Էմմի» մրցանակների։ 2004 թվականին նկարահանվել է Ջոնաթան Դեմիի «Մունջուրական թեկնածու» ֆիլմում։
Անձնական կյանք
2004 թվականի մայիսի 23-ին Ռայթն իր ալմա մատերից՝ Ամհերսթի քոլեջից, ստացել է պատվավոր աստիճան ։
Հասարակական գործունեություն
1980-ական թվականներին Ռայթը Հարավաֆրիկյան Հանրապետությունում զբաղվել է ապարտհեյդի ակտիվ գործունեությամբ ։
Երկար ժամանակ եղել է ռեսուրսների հետ կապված կոնֆլիկտների դադարեցման ակտիվիստ և 2011 թվականին հիմնադրել է Taia Lion Resources ընկերությունը, որը մասնագիտացված է Սիերա Լեոնեի օգտակար հանածոների արդյունահանման ոլորտում ։
Ծանոթագրություններ
Կատեգորիա:«Թոնի» մրցանակի դափնեկիրներ Կատեգորիա:Ամերիկացի հեռուստատեսային դերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի կինոդերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի տղամարդ թատերական դերասաններ
Կորյունի փողոց (Երևան)
Կորյունի փողոց, փողոց Երևանի Կենտրոն վարչական շրջանում։ Անվանվել է ի պատիվ հայ պատմիչ, վարդապետ, թարգմանչաց շարժման գործիչ, Մեսրոպ Մաշտոցի աշակերտ Կորյունի։ Քաղաքային նշանակության փողոց է ։
Աղբյուրներ
Կատեգորիա:Երևանի փողոցներ
Մասիս (Արարատի մարզ)
Մասիս (նախկին անվանումը` Թոխանշալու), գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 5 կմ հյուսիս-արևմուտք։
Պատմություն
Գյուղը հիմնադրվել է 1831 թվականին։ Նախկինում ունեցել է Թոխանշալու անունը, 1945 թ. օգոստոսի 20-ին վերանվանվել է Մասիս ։ Բնակիչների նախնիները այստեղ են եկել 1828-1829 թթ. Պարսկահայաստանի Խոյի և Սալմաստի գավառներից։
Գյուղը գտնվում է Արարատյան դաշտում, Հրազդան գետի հովտում։ Ծովի մակարդակից ունի 840 մ բարձրություն։
Գյուղի հարավային եզրին են գտնվում Սուրբ Աստվածածին եկեղեցին (19-րդ դ.) և Սուրբ Թադևոս Առաքյալ մատուռը (16-րդ դ.)։
Կլիման
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է 3-ից 5 °C։ Ամառը տևական է, մայիսից մինչև հոկտեմբեր օդի միջին ամսական ջերմություն 24-ից 26 °C։ Հաճախ խորշակները վնասում են գյուղատնտեսությանը։ Տեղումները կազմում են 250 -300 մմ։ Բնական լանդշաֆտները կիսաանապատներ են, որոնք ոռոգման հետևանքով դարձել են կուլտուր ոռոգելի լանդշաֆտի, համայնքը գտնվում է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Մասիսի մշտական բնակչությունը կազմել է 1370, առկա բնակչությունը` 1327 մարդ ։ 1831 թվականից ի վեր բնակիչները հայեր են, որոնց նախնիները գաղթել են Խոյի և Սալմաստի գյուղերից ։
Մասիսի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է խաղողագործությամբ, պտղաբուծությամբ և անասնապահությամբ։
Ճուռակախոտ փրչոտ
Ճուռակախոտ փրչոտ, բարդածաղկավորների ընտանիքին պատկանող ծածկասերմ բույս։
Տարածվածություն
Հանդիպում է Շիրակի (լեռնագագաթ՝ Արտենի), և Դարեղեգիսի (Խաչիկ գյուղի շրջակայք) ֆլորիստիկական շրջաններում։Աճում է նաև միջերկրածովյան ավազանի արևելյան երկրներում և Անատոլիայում ։
Էկոլոգիա
Աճում է վերին լեռնային գոտում՝ ծովի մակարդակից 1600-2200 մ բարձրությունների վրա, չոր քարքարոտ լանջերին, տափաստաններում, մարգագետիններում, մարգագետնատափաստաններում։ Ծաղկում է հուլիս-օգոստոս ամիսներին, պտղաբերում՝ օգոստոսին ։
Պահպանություն
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պահպանության գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Քուրդիստան
Քուրդիստան կամ Քրդստան (արաբ.,թուրք,کوردستان, Kürdistan,کردستان,ˌkʊɾdɪˈstɑːn) կամ Մեծ Քուրդիստան , աշխարհագրական եզր, որն իր ժամանակից գործածությամբ ընդգրկում է Միջին Արևելքում գտնվող այն տարածքները, որտեղ զգալի ներկայություն են ունեցել և այժմ բնակչության մեծամասնություն են կազմում քրդերը  ։ Չունի հստակորեն սահմանված աշխարհագրական եզրեր և անցյալում գործածվել է տարբեր տարածքների նկատմամբ ։ Մեկ սահմանմամբ այն զբաղեցնում է պատմական Մեծ Հայքի Կորճայք նահանգի տարածքը, հետագայի Վանի նահանգի հարավարևմտյան գավառները ։ Մեկ այլ սահմանման համաձայն՝ այն համապատասխանում է Հայկական Տավրոսի և Զագրոսի լեռնաշղթաների միջև ընկած տարածքներին, ընդգրկելով Հայկական և Իրանական լեռնաշխարհների մի գգալի հատված ։ Լայնագույն սահմանումներով այն կարող է ընդգրկել ժամանակակից Հայաստանի և Վրաստանի արևմտյան հատվածները և ընդարձակվել մինչև Միջերկրական ծովը և կամ Պարսից ծոցը  ։
Ներկայումս Իրաքյան Քուրդիստանը, որը մաս է կազմում Իրաքի դաշնային հանրապետության, միակ ճանաչված ինքնավար քրդական վարչական միավորն է։ Սիրիայում քաղաքացիական պատերազմի ընթացքում քրդական զինված խմբավորումներ իրենց վերահսկողության տակ են վերցրել հյուսիսային Սիրիայի մի զգալի հատված, ստեղծելով փաստացի ինքնավարություն։ Ձգտում են պատերազմից հետո ինքնավարություն ունենալ դաշնային Սիրիայի կազմում ։
Հին ժամանակաշրջան
Այս տարածաշրջանում հնագույն ժամանակներից բնակվում էին տարբեր էթնիկ խմբեր, որոնց թվում են. գութիները, հուրիները, մաները և հայերը ։ Ի սկզբանե մաների հայրենիքը գտնվում էր Կապուտան լճից դեպի արևելք և հարավ, մոտավորապես ժամանակակից Մահաբադի կենտրոնում։ Հետագայում Կյուրոս Մեծի և Դարեհ Ա-ի օրոք տարածաշրջանը ենթարկվում է պարսկական տիրապետության տակ :
Ծանոթագրություններ
Կատեգորիա:Բաժանված տարածաշրջաններ Կատեգորիա:Մշակութային տարածաշրջաններ Կատեգորիա:Քուրդիստանի անկախության շարժում Կատեգորիա:Պատմական մարզեր Կատեգորիա:Չճանաչված կամ մասամբ ճանաչված պետություններ
Կարլ Ույմետ
Ակումբային կարիերա
Ույմետը «Մոնրեալ Իմպակտ» ակումբի սան է։ 2012 թվականի հուլիսի 22-ին «Հյուսթոն Դինամոյի» դեմ խաղում կատարել է իր նորամուտը MLS-ում ։ 2013 թվականի հոկտեմբերի 19-ին «Ֆիլադելֆիա Յունիոնի» դեմ խաղում Կարլը խփել է իր առաջին գոլը թիմի կազմում ։ 2013 և 2014 թվականներին նա երկու անգամ դարձել է Կանադայի առաջնության հաղթող։
2015 թվականի սկզբին Ույմետը տեղափոխվել է ամերիկյան «Նյու Յորք Ռեդ Բուլզ»։ Մայիսի 3-ին «Նյու Ինգլենդ Ռևոլյուշն» ակումբի դեմ խաղում նա կատարել է իր նորամուտը նոր թիմի կազմում ։ 2015 և 2016 մրցաշրջաններում Ույմետը նյույորքցիների ֆարմ-ակումբի կազմում պարբերաբար խաղացել է United Soccer League-ում՝ երրորդ դիվիզիոնում։ 2016 մրցաշրջանի երկրորդ կեսը նա վարձավճարով անցկացրել է NASL-ի «Ջեքսոնվիլ Արմադա» ակումբում ։ 2016 մրցաշրջանի ավարտին «Ռեդ Բուլզը» չի երկարացրել խաղացողի հետ կնքված պայմանագրի ժամկետը ։
2017 թվականի հունվարին Ույմետը պայմանագիր է կնքել NAS-ի «Սան Ֆրանցիսկո Դելտաս» ակումբի հետ ։ 2017 թվականի մարտի 25-ին նա կատարել է իր դեբյուտը թիմի կազմում՝ մասնակցելով «Ինդի Իլևեն» ակումբի դեմ խաղին․ դաշտ է դուրս եկել մեկնարկային կազմում և խաղացել աջ պաշտպանի դիրքում։
Միջազգային կարիերիա
2013 թվականի նոյեմբերի 19-ին Ույմետը կատարել է իր դեբյուտը Կանադայի հավաքականում՝ Սլովենիայի հավաքականի դեմ ընկերական խաղի երկրորդ խաղակեսում փոխարինելով Ադամ Սթրեյթին ։ Նույն թվականին Ույմետը ընդգրկվել է հավաքականի հայտացուցակում՝ մասնակցելու ԿՕՆԿԱԿԱՖ-ի Ոսկե գավաթի խաղարկությանը, որտեղ մասնակցել է Կոստա Ռիկայի հավաքականի դեմ խաղին ։
Ձեռքբերումներ
«Մոնրեալ Իմպակտ»
«Նյու Յորք Ռեդ Բուլզ»
Արտաքին հղումներ
Կատեգորիա:Կանադացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Կանադայի հավաքականի ֆուտբոլիստներ
Մաներհայմի գիծ
Ռազմական գործողությունների ժամանակ խորհրդային զորքերը ճեղքեցին մաներհայմի գիծը։ Երկրորդ աշխարհամարտի հետագա փուլերում ֆիննական զորքերը մասամբ վերականգնեցին մաներհայմի գծի ամրությունները, սակայն 1944 թվականին խորհրդային զորքերը երկրորդ անգամ ճեղքեցին այն (վիբորգյան ուղղությամբ) և այնուհետև հիմնովին ոչնչացրին դրա պաշտպանական կառույցները։
Անուն
Կառուցման սկզբնական փուլում՝ 1920-1924 թվականներին, ֆիննական մամուլը հաճախ այն անվանել է «Էնկելի գիծ» ։ «Մաներհայմի գիծ» անվանումը հայտնվել է համալիրի ստեղծումից հետո՝ 1939 թվականի դեկտեմբերի ձմեռային խորհրդա-ֆիննական պատերազմի սկզբին, երբ ֆիննական զորքերը սկսեցին համառ պաշտպանությունը։ Դրանից առաջ աշնանը, մի խումբ արտասահմանցի լրագրողներ ժամանեցին՝ ծանոթանալու համալիրի ամրացման աշխատանքներին։ Այդ ժամանակ շատ է գրվել ֆրանսիական Մաժինոյի գիծի և գերմանական Զիգֆրիդի գիծի մասին։ Մաններհայմի նախկին օգնական Ակսելի Գալլեն-Կալլելաի որդին՝ Ջորմա Գալեն-Կալլելան, ով ուղեկցում էր լրագրողներին, զրույցի ընթացքում պաշտպանական կառույցների համալիրն անվանել է «Մաներհայմի գիծ»։
Ծանոթագրություններ
Կատեգորիա:Ճակատամարտեր այբբենական կարգով Կատեգորիա:ԽՍՀՄ պատմություն Կատեգորիա:Ֆինլանդիայի պատերազմներ
Ցոլակ Մահտեսյան
Ցոլակ Ծաղոյի Մահտեսյան, հայ խորհրդային տնտեսագետ։ Տնտեսագիտության դոկտոր (1976), պրոֆեսոր (1977)։ ԽՄԿԿ անդամ 1952 թվականից։
Կենսագրություն
1950 թվականին ավարտել է Երևանի համալսարանի տնտեսագիտության ֆակուլտետը։ 1957-1963 թվականներին եղել է ՀԽՍՀ ԿՎՎ Երևանի վարչության պետ։ 1963-1975 թվականներին դասախոսել է Երևանի համալսարանում։ 1975 թվականին նշանակվել է Երևանի ժողովրդական տնտեսության ինստիտուտի վիճակագրության ամբիոնի վարիչ։
Գիտական հետազոտությունները նվիրված են եղել ՀԽՍՀ-ում հասարակական ամբողջական արդյունքի և ազգային եկամտի արտադրության և օգտագործման խնդիրներին։
Արև Մկրտչյան
Արև Ալեքսեյի Մկրտչյան, խորհրդային հայ դերասանուհի։
Կենսագրություն
Արև Մկրտչյանը ծնվել է 1967 թվականի հունիսի 6-ին Ասկերանի շրջանի Սեյդիշեն (այժմ` Խաչեն) գյուղում։ 1988 թվականին ավարտել է Ստեփանակերտի մանկավարժական ինստիտուտի լեզվագրական ֆակուլտետը։ 2006 թվականից՝ Ստեփանակերտի դրամատիկական թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ Կատեգորիա:Թատրոնի հայ դերասաններ
XIX դարի փոստային կայան (Ակսայ)
XIX դարի փոստային կայան (Почтовая станция XIX века), ճարտարապետական համալիր, Ռոստովի մարզի Ակսայ քաղաքի թանգարան, որը հիմնադրվել է 1992 թվականին ։
Նկարագրություն
Մտնում է Ակսայի ռազմապատմական թանգարանի կազմի մեջ ։ Թանգարանը համագործակցում է քաղաքի կրթական հաստատությունների, կազմակերպությունների և ձեռնարկությունների հետ։ Այցելուների համար կարդացվում են քաղաքի պատմության և Դոնի երկրամասի մասին դասախոսություններ, կազմակերպվում են էքսկուրսիաներ, տարբեր միջոցառումներ։
Թանգարանը վերստեղծում է XIX դարի փոստային կայանի բնորոշ տեսքը։
Թանգարանի տարածքում գտնվում են.
Կայանը Ռուսաստանի մշակութային ժառանգության օբյեկտ է։
Ցուցադրություններ
Թանգարանի կենտրոնական ցուցահանդեսը` «Ակսայի փոստը», հյուրերին ծանոթացնում է ստանիցայի փոստի պատմությանը։ Փոստն այստեղ գործել է դեռևս XVIII դարում և եղել է ժամանակակից ավտոկայանների նախատիպը։ Այստեղ շուրջօրյա ընդունել են հանրակառքերն ու կառքերը։ Թանգարանի շենքում վերստեղծվել է փոստային կայանի ինտերիերը։
Թանգարանի տարածքում գործում են հետևյալ մշտական ցուցադրությունները.
Տոներ
Ամեն տարի հունիսի առաջին շաբաթ օրը փոստային կայանում տեղի է ունենում «Պուշկինյան տոն» ի պատիվ Ակսայ ստանիցա 1820 և 1829 թվականներին Ալեքսանդր Պուշկինի այցելության։
Պատմություն
Թանգարանն աշխատում է սկսած 1992 թվականից։
Ակսայի փոստային կայանով տարբեր տարիներին անցել են Ալեքսանդր Պուշկինը, Միխայիլ Լերմոնտովը, Ալեքսանդր Գրիբոյեդովը, Լև Տոլստոյը, Ալեքսեյ Տոլստոյը, Նիկոլայ I-ը, Ալեքսանդր I-ը, Ալեքսանդր II-ը, Պյոտր Չայկովսկին, Նիկոլայ Ռաևսկին, աքսորյալ դեկաբրիստները և Ռուսական կայսրության այլ նշանավոր գործիչներ ։
1985 թվականին ներկայիս թանգարանի մուտքի մոտ բացվել է «Գետանց» հուշարձանը, որը թեք պատվանդանի վրա զինվորական բեռնատար մեքենա է։ Մեքենայի մոտ` պատվանդանին, տեղադրված են զենիթային թնդանոթներ։ Հուշարձանը կանգնեցվել է Հայրենական մեծ պատերազմի իրադարձությունների հիշատակին։ 1941-1943 թվականներին Ակսայսկայա ստանիցան երկու անգամ օկուպացրել են գերմանա-ֆաշիստական զավթիչները։ Այստեղ թեժ մարտեր են ընթացել։ 1942 թվականին 485-րդ հրետանային գնդի 3-րդ դիվիզիոնի զենիթային մարտկոցը պաշտպանել է քաղաքի բնակիչների Դոն գետով տարհանումը։
Արտաքին հղումներ
Կատեգորիա:Ռոստովի մարզի թանգարաններ Կատեգորիա:1992 հիմնադրումներ Կատեգորիա:1992 հիմնադրված թանգարաններ
Բագրատիոն գործողություն
Բագրատիոն գործողություն (Операция Багратио́н, Օպերացիա Բագրատիոն) Բելառուսական մարտավարական հարձակվողական գործողության (Белорусская наступательная операция «Багратион») կոդային անվանումը, որն իրականացրել է ԽՍՀՄ-ը 1944 թվականի հունիսի 22-ից օգոստոսի 19-ը Խորհրդային Բոլառուսի տարածքում Հայրենական մեծ պատերազմի ժամանակ։ Խորհրդային բանակը տարավ հաղթանակ` շարքից հանելով գերմանական Բանակային խումբ կենտրոնը և հետ մղելով ճակատային գիծը։
Ծանոթագրություններ
Կատեգորիա:1944 Բելառուսում Կատեգորիա:1944 հակամարտություններ Կատեգորիա:Երկրորդ համաշխարհային պատերազմի արևելյան ռազմաճակատի ճակատամարտեր և ռազմագործողություններ Կատեգորիա:Գերմանիայի ճակատամարտեր
Հերման Պոտոչնիկ
Հերման Պոտոչնիկ (կեղծանուն՝ Հերման Նորդունգ, ), սլովենացի հրթիռային ինժեներ։ Նրան հիմնականում հիշում են տիեզերքում երկարատև մարդկային բնակությանն ուղղված աշխատանքների համար։
Վաղ կյանք
Պոտոչնիկը ծնվել է Իստրիայում գտնվող Պուլա նավահանգստում՝ այն ժամանակ Ավստրո-Հունգարական միապետության մի մաս (այժմ ՝ Խորվաթիայի)։ Նրա ընտանիքը ծագումով սլովենացի էր և սերում էիր Ավստրո-Հունգարիայում գտնվող Ստորին Շտիրիայից (այժմ ՝ Սլովենիայում)։
Պոտոչնիկի երկու ծնողներն էլ սլովենացիներ էին։ Նրա հայրը՝ Ժոզեֆը, ծնվել էր 1841 թվականին Սլովեն Գրադեցի մոտ գտնվող Զգորնյի Ռազբոր բնակավայրում և Հերմանի ծնվելու ժամանակ աշխատում էր Ավստրո-Հունգարիայի ռազմածովային ուժերում՝ Պուլա նավահանգստում՝ որպես բժիշկ և նավատորմի ավագ սպա։ Մայրը` Մինկան, ծնվել էր 1854 թվականի փետրվարի 7-ին։ Նա չեխ ներգաղթյալների սերնդից էր, ովքեր արտադրում էին ապակեգործության համար թորանոթներ, և նա մարիբորցի գինեվաճառ և տեղական ավագանու անդամ Ժոզեֆ Կոկոշինեկի դուստրն էր։ 1866 թվականին Հերմանի հայրը՝ Ժոզեֆը, մասնակցեց Վիզի երկրորդ ճակատամարտին, որտեղ ավստրիական նավատորմը ֆոն Թեգեթոֆի հրամանատարությամբ հաղթեց Իտալական թագավորական նավատորմին։ Ժոզեֆը հետագայում դարձավ ավստրո-հունգարական բանակի գեներալ։
Երբ Հերմանի հայրը մահացավ 1894 թվականին, նրա մայրը ընտանիքի հետ տեղափոխվեց Մարիբոր։ Հերմանը ուներ երկու եղբայր՝ Ադոլֆը և Գուստավը (որոնք երկուսն էլ նավատորմի սպաներ էին), և մի քույր՝ Ֆրանսիշկան (Ֆրանցի)։ Նա իր մանկության մեծ մասն անցկացրել էր Մարիբորում և, ըստ բանավոր աղբյուրների, Վիտանջեում։
Նորդունգ գերմանանման կեղծանվան իմաստը դեռևս առեղծված է, բայց որոշ ենթադրություններ կան, որ նա դրանով ցանկացել է ցույց տալ քաոսական խնդիրները (գերմ․՝ Ordnung, սլովեներեն խոսակցական լեզվով՝ ordunga, թարգմ․՝ կարգ)։ Ենթադրելով, որ «Ն» սկզբնատառը որպես ժխտական մասնիկ է օգտագործվել, որով անունը կնշանակեր «առանց կարգի» կամ «անկարգ»։
Կրթություն և զինվորական ծառայություն
Մարիբորում Պոտոչնիկը սովորում էր տարրական դպրոցում։ Հետո նա գնաց ռազմական միջնակարգ դպրոցներ Մորավիայի Ֆիշաու եւ Հրանիցե քաղաքներում։ Նրա հորեղբայր Հայնրիխը բանակում գեներալ-մայոր էր, և հավանաբար հնարավորություն տվեց շարունակել ուսումը Ավստրիայի ռազմական դպրոցներում։ 1910-1913 թվականներին սովորել է Վիեննայի մերձակա Ստորին Ավստրիայի Մոդլինգ քաղաքի տեխնիկական ռազմական ակադեմիայում և ավարտել՝ որպես կրտսեր լեյտենանտ-ինժեներ։ Նրա մասնագիտացումը երկաթուղիների և կամուրջների կառուցումն էր։
Առաջին համաշխարհային պատերազմի տարիներին ծառայել է Գալիցիայում, Սերբիայում և Բոսնիայում, իսկ 1915 թվականին ստացել է լեյտենանտի (Oberleutnant) կոչում ։ Նա կռվել է Սոչայի ռազմաճակատի հարավարևմտյան ճակատում, և այնտեղ նա մասնակցել է ավստրիական բանակի առաջխաղացմանը դեպի Պիավա գետը և նահանջին։ 1919 թվականին կապիտանի կոչումով նա թոշակի անցավ տուբերկուլյոզի պատճառով։ Ավստրիայի Վիեննայի տեխնիկական համալսարանի մեքենաշինության բաժնում մասնագիտացավ էլեկտրատեխնիկայի ոլորտում և ստացավ ինժեներության դոկտորի կոչում։ 1925 թվականից ի վեր նա ամբողջովին նվիրվեց հրթիռային գիտության և տիեզերական տեխնոլոգիաների խնդիրներին։ Քրոնիկ հիվանդության պատճառով նա աշխատանք չի գտել կամ ամուսնացել, բայց եղբոր՝ Ադոլֆի հետ ապրել է Ավստրիայի Վիեննա քաղաքում։
Տիեզերական ճանապարհորդության խնդիրը
1928 թվականի վերջին Բեռլինում նա հրատարակել է իր միակ գիրքը՝ das Problem der Befahrung des Weltraums - Der Raketen-Motor (Տիեզերական ճանապարհորդության խնդիրը - Հրթիռային շարժիչ)։ Հրատարակչությունը տպագրեց 1929 թվականը՝ որպես հրատարակման ամսաթիվ, հավանաբար զուտ բիզնես դրդապատճառից (գիրքը նոր տեսք ունենալու համար գալիք տարվա ընթացքում), և այս ամսաթիվը հաճախ սխալմամբ տրվում է որպես հրապարակման իրական ամսաթիվ։ 188 էջերում և 100 ձեռագործ նկարազարդումներում Պոտոչնիկը նախանշեց տիեզերք թռնելու և այնտեղ մարդու մշտական ներկայության հաստատման ծրագիր։ Նա ներկայացրեց տիեզերակայանի մանրամասն նախագիծը, որը տիեզերական թռիչքի ռուս և ամերիկացի պատմաբանների կողմից համարվեց տիեզերական առաջին ճարտարապետությունը։ Նա նկարագրեց ուղեծիր տիեզերանավերի օգտագործումը՝ խաղաղ և ռազմական նպատակներով, և նկարագրել է, թե ինչպես տարածության հատուկ պայմանները կարող են օգտակար լինել գիտական փորձերի համար ։ Պոտոչնիկը մեծ կասկածներ է հայտնել այս թարմ բացահայտումների հնարավոր կործանարար ռազմական նպատակներով օգտագործման վերաբերյալ։
Գիրքը թարգմանվել է ռուսերեն 1935 թվականի սկզբին, 1986 թվականին՝ սլովերեն, 1999 թվականին՝ անգլերեն (ՆԱՍԱ-ի կողմից) և 2004 թվականին՝ խորվաթերեն։ Անգլերեն մասնակի թարգմանությունը, որը պարունակում էր հիմնական գլուխների մեծ մասը, կատարվել է դեռևս 1929 թվականին ամերիկյան «Science Wonder Stories» ամերիկյան ամսագրի կողմից և թողարկվել է երեք մասով (1929-ի հուլիս, օգոստոս և սեպտեմբեր) և մակագրվել է «Կապիտան Հերման Նորդունգ, Բեռլին»  ։ Հոդվածը տպագրվել է նաև «Science Wonder Stories»-ի քույր հրատարակչությունում՝ «Air Wonder Stories»-ում, միաժամանակ ։
Մահ
Պոտոչնիկը մահացավ թոքաբորբից 36 տարեկան հասակում Ավստրիայի Վիեննա քաղաքում մեծ աղքատության պայմաններում և թաղվեց այնտեղ։ Նրա մահվան մասին անախորժ տեղեկություն տպվեց «Մարիբոր» օրաթերթի մեկ համարում, որտեղ նշվում էին նրա կոչումները (ինժեներներն ու կապիտան), նրա հիվանդությունը, բայց տիեզերագնացության հետ կապված նրա աշխատանքի մասին ոչինչ չի նշվում։
Արտաքին հղումներ
Կատեգորիա:Թոքաբորբից մահացածներ Կատեգորիա:1929 մահեր Կատեգորիա:1892 ծնունդներ Կատեգորիա:Ավստրիացի ճարտարագետներ
Ստեփան Զորյան փողոց (Երևան)
Ստեփան Զորյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ գրող Ստեփան Զորյանի ։
Տվյալներ
Սկսվում է Մոսկովյան փողոցից և ավարտվում Ալեքսանդր Սպենդիարյան փողոցով։ Գտնվում է Մարտիրոս Սարյանի անվան պուրակի հետնամասում։
Հատող փողոց
Հատող փողոց չունի։
Հետաքրքրաշարժ փաստեր
Այս փողոցում են նկարահանվել Էդմոնդ Քեոսայանի «Տղամարդիկ» կինոնկարի դրվագներից շատերը ։
Աղբյուրներ
Կատեգորիա:Երևանի փողոցներ
Պալացցո Կավալլի
Պալացցո Կավալլի (Palazzo Cavalli), պալատ իտալական Վենետիկ քաղաքում, որը տեղակայված է Մեծ ջրանցքի Սան Մարկո շրջանում։
Պատմություն
Պալացցո Կավալլին կառուցվել է 16-րդ դարում և վերակառուցվել ավելի ուշ դարերում։ Պալատը հայտնի է նրանով, որ 19-րդ դարում այստեղ կանգ է առել գրող Ջեյմս Ֆենիմոր Կուպերը Եվրոպայում իր ճանապարհորդության ժամանակ։ Ի սկզբանե եղել է հյուրանոց, ներկայումս այն համարվում է Վենետիկի քաղաքապետարանի մակընթացությունների և տեղատվությունների կանխատեսման կենտրոնի գլխավոր գրասենյակը ։
Արտաքին հղումներ
Կատեգորիա:Վենետիկի պալատներ Կատեգորիա:16-րդ դարի հիմնադրումներ Կատեգորիա:Վենետիկի տեսարժան վայրեր
Մարգարիտա Դրոբյազկո
Մարգարիտա Ալեքսանդրովնա Դրոբյազկո (Margarita Drobiazko, ), լիտվացի գեղասահորդ, պարեր սառույցի վրա մարզաձևի, Եվրոպայի կրկնակի չեմպիոն (2000, 2006), աշխարհի չեմպիոն (2000), 13 անգամ դարձել է Լիտվայի չեմպիոն (1992-2002, 2005, 2006)։ Պովիլաս Վանագասի հետ մասնակցել է հինգ Օլիմպիական խաղերի (1992, 1994, 1998, 2002, 2006)։
Կենսագրություն
Մարգարիտա Դրոբյազկոն ծնվել է 1971 թվականի դեկտեմբերի 21-ին Մոսկվայում՝ բևեռային օդաչուի ընտանիքում։ Մանկությունն անցկացրել է Անադիրում ու Մագադանում։ Ընտանիքի՝ Մոսկվա վերադառնալուց հետո սկսել է զբաղվել կանանց մենասահքով Գալինա Իստոմինայի մոտ ։ Հետագայում զբաղվել է պարով սառույցի վրա՝ մարզվելով Նատալյա Լինիչուկի, Նատալյա Դուբովայի, Գենադի Ակերմանի մոտ։ Գենադի Ակերմանի խմբում նրա զույգը դարձել է Պովիլաս Վանագասը ։ ԽՍՀՄ փլուզումից հետո Մարգարիտա Դրոբյազկոն ու Պովիլաս Վանագասն սկսել են ներկայացնել Լիտվան։ Նրանք մարզվել են նախ Ելենա Մասլեննիկովայի, իսկ 1999 թվականից հետո՝ Ելենա Չայկովսկայայի մոտ։
Մարգարիտա Դրոբյազկոյի ու Պովիլաս Վանագասի կարիերայում առավել հաջողակը եղել է 2000 թվականը, երբ նրանք հաղթել են Skate Canada գրան-պրիի բոլոր փուլերը, դարձել են Գրան պրիի շարքի եզրափակչի, Եվրոպայի ու աշխարհի առաջնությունների բրոնզե մեդալակիր։ 2002 թվականի՝ Սոլթ Լեյք Սիթիում անցկացվող Ձմեռային օլիմպիական խաղերում լիտվացի գեղասահորդները մոտ էին մեդալի նվաճմանը, սակայն օրիգինալ պարի կատարումից հետո զբաղեցրել են հինգերորդ տեղը։ Կամավոր ծրագրում նրանցից առաջ են անցնում Իտալիան ու Կանադան ներկայացնող զույգերը, որոնք ընկել էին պարի ժամանակ, սակայն դատավորների կողմից չեն պատժվել այդ սխալի համար։ Լիտվայի գեղասահքի ֆեդերացիան բողոք է ներկայացրել Չմշկասահորդների միջազգային միությանը (ԻՍՈՒ), սակայն նրանց պահանջը չի բավարարվել։
Նագանոյում անցկացված 2002 թվականի աշխարհի առաջնության ժամանակ Մարգարիտա Դրոբյազկոն ու Պովիլաս Վանագասը նորից փորձել են բողոքարկել դատավորների վիճելի որոշումը։ Օրիգինալ պարից հետո նրանք երրորդն էին, սակայն անսխալ կատարած կամավոր ծրագրից հետո դարձել են չորրորդը՝ դատավորական մեկ ձայնով պարտվելով Իսրայելը ներկայացնող Հալիտ Խաիթ-Սերգեյ Սախնովսկի զույգին։ Լիտվայի գեղասահքի ֆեդերացիան կրկին բողոք է ներկայացրել. նրանց ներկայացրած հանրագիրը ստորագրել էին ավելի քան քսան մարզիկներ, մարզիչներ, խորեոգրաֆներ ու դատավորներ, որոնց թվում էին Տատյանա Նավկան, Ռոման Կոստոմարովը, ինչպես նաև նրանց մարզիչ Ալեքսանդր Ժուլինը ։ Առաջնության արդյունքները չեն վերանայվել, սակայն, ռուս հայտնի լրագրող Ելենա Վայցեխովսկայայի կարծիքով, հենց այդ սկանդալն է եղել վերջին կաթիլը, որ ԻՍՈՒ-ի նախագահ Օտտավիո Չինկվանտային ստիպել է առաջ քաշել գեղասահքում դատավորության նոր համակարգի ներդրման անհրաժեշտության հարցը ։
Հայտարարելով իրենց մարզական կարիերան ավարտելու մասին՝ Մարգարիտա Դրոբյազկոն ու Պովիլաս Վանագասը բաց են թողել երեք մրցաշրջան, սակայն 2005 թվականին որոշել են կրկին մասնակցել Օլիմպիական խաղերին։ Հաղթելով Կարլ Շեֆերի հիշատակին նվիրված մրցությունում՝ նրանք որակավորվեցին մասնակցելու 2006 թվականին Թուրինում կայանալիք Ձմեռային օլիմպիական խաղերին։ Լիոնում անցկացված Եվրոպայի առաջնությունում նրանք նվաճեցին բրոնզե մեդալ։ Սակայն Ձմեռային օլիմպիադան նրանց համար ավելի անհաջող եղավ, և նրանք զբաղեցրին միայն յոթերորդ տեղը։
2005-2006 մրցաշրջանից հետո Մարգարիտա Դրոբյազկոն ու Պովիլաս Վանագասը վերջնականապես թողել են սպորտը և կենտրոնացել սառցային շոուներում մասնակցության վրա։ Նրանք հանդես են գալիս նաև որպես «Բոցավառվող սառույց» («Liepsnojantis ledas») շոուի կազմակերպիչներ, որ ամեն տարի անցկացվում է Լիտվայում Սուրբ ծննդյան մոտակա օրերին։ Նրանք մասնակցում են նաև Իլյա Ավերբուխի «Մեծ քաղաքի կրակները» (2010) ու «Գանձերի կղզու գաղտնիքը» (2012) ներկայացումներին, ինչպես նաև Առաջին ալիքի նախագծերին։
Մարզական նվաճումներ
(Պովիլաս Վանագասի հետ)
Արտաքին հղումներ
Կատեգորիա:Լիտվացի գեղասահորդներ
Պուտիչայ Կասետսին
Պուտիչաի Կասետսին (Պուշ) (թայերեն՝ พุฒิชัย เกษตรสิน (พุฒ), ), թաիլանդացի դերասան, DJ և հեռուստահաղորդավար է։ Դերասանական կարիերայում հայտնի է դարձել «Անճոռնի ճուտիկը», «Կատարյալ մարտ» և «Ես կդառնամ սուպերսթար» աշխատանքների շնորհիվ ։ Ինչպես նաև «Գեղեցիկ կովբոյ» սերիալի շնորհիվ ։
Կենսագրություն
Ծնվել է Ռաթչաբուրիում, նահանգ կենտրոնական Թաիլանդում, Պուտիչայի ընտանիքի 6 որդիներից 4-րդն է։ Նրա ընտանիքը ունի գյուղատնտեսության բիզնես Ռիթչաբուրիում։ Պուտիչայը երազում էր դառնալ պրոֆեսիոնալ ֆուտբոլիստ, բայց ավագ դպրոցում համոզվեց, որ պետք է աշխատի զվարճալի շոուների բնագավառում։
Պուտիչայը 1-6 դասարանները ավարտել է Ռաթչաբուրիի Վանսա Մարիա դպրոցը, այնուհետև միջնակարգ կրթությունն ավարտել է Prasartratprachakit դպրոցում։
2010-2013: Կարիերայի սկիզբ
Պուտիչային իր կարիերան սկսել է GMM Grammy-ում որպես DJ HOTWAVE 91.5FM ռադիոյում և DJ Chill FM համար, իսկ ավելի ուշ O։IC TV համար։ Նա իր դերասանական կարիերան սկսեց, երբ ստացավ փոքր դեր Koo Rak Tang Kua սիթքոմում Thunder հեռուստատեսությամբ։ Այնուհետև նա ոստիկանի դեր ստացավ Jood Nad Pob սերիալում, որը ցուցադրվում էր 3-րդ ալիքով, որտեղ նա հայտնվում է 23-80-րդ սերիաներում։ Ավելի ուշ նա ոչ մեծ դերեր ստացավ լակորներում։ 2014 թվականին Պուտիչայն առաջնաելույթ ունեցավ որպես առաջատար դերասան Leh Nangfah լակորնում, Վաննարոտ Սոնտիչայի հետ։ Այդ ժամանակից ի վեր նա սկսել է  ավելի շատ երկրպագուներ ձեռք բերել։ Համենայն դեպս  ռադիո   DJ-ի աշխատանքը դեռ նրա սիրած զբաղմունքն է, ինչպես նշում է նա. «Աշխատանքը ունի իր հմայքը, և յուրաքանչյուր DJ ունի իր սեփական ոճը։ Թերևս ես հանդես էի եկել բազմաթիվ հեռուստատեսային շարքերում, բայց DJ աշխատանքները դեռևս իմ հիմնական առաջնահերթությունն էր» ։
2015
Այս տարի Պուտիչայը հայտնի դարձավ շնորհիվ իր աշխատանքի։ Նա չի հեռանում թաիլանդական հեռուստատեսության էկրանից ամբողջ տարվա ընթացքում։ Տարին սկսեց «Անճոռնի ճուտիկը»,  «Կատարյալ զույգը», որը ցուցադրվում էր GMM25 ալիքով, Պուտիչայը գրավում է դեռահասների սրտերը և ստեղծում ինքնատիպ Պի Սուե ֆենոմեն ։
Ծանոթագրություններ
Կատեգորիա:Թաիլանդացի դերասաններ Կատեգորիա:Հեռուստատեսային դերասաններ Կատեգորիա:Մոդելներ Կատեգորիա:Հեռուստահաղորդավարներ
Սաուլի Նինիստո
Սկզբնական կարիերա
1977 թվականին երբ Սաուլին 29 տարեկան էր՝ ընտրվեց Սալո քաղաքի ավագանու անդամ։ 1987 թվականին Սաուլին ընտրվեց Ֆինլանդիայի Ազգային Ժողովի պատգամավոր Ազգային Կոալիցիա դաշինքի կողմից։ 1994 թվականին Սաուլին դարձավ Ֆինլանդիայի Ազգային Ժողովի Ազգային Կոալիցիա խմբակցության ղեկավար։
Կառավարություն
Առաջին անգամ 1995 թվականին Սաուլին աշխատանքի անցավ Պաավո Լիպոնենի կառավարությունում, որպես Արդարադատության նախարար և ղեկավարեց Արդարադատության նախարարությունը մինչև 1996 թվականը։ Ավելի ուշ 1996 թվականին Սաուլին նշանակվեց Ֆինլանդիայի Ֆինանսների նախարար և ղեկավարեց մինչև 1999 թվականը։ 1999 թվականին Պաավո Լիպոնենի երկրորդ կառավարության ժամանակ նույնպես Սաուլի Նինիստոն ղեկավարեց Ֆինլանդիայի Ֆինանսների նախարարությունը մինչև 2003 թվականը։
Նախագահական ընտրություններ 2006 թ.
2006 թվականին Ֆինլանդիայի նախագահական ընտրություններին ընդառաջ Ազգային Կոալիցիան առաջադրեց Սաուլո Նինիստոյի թեկնածությունը։ Առաջին փուլում Սաուլո Նինիստոն ստացավ 24,1% ձայն և անցավ երկրորդ փուլ գործող նախագահ՝ Տարե Խալոնենի հետ։ Երկրորդ փուլում Սաուլի Նինիստոն ստացավ 48.2% ձայն։
Խորհրդարանի խոսնակ
Նախագահական ընտրություններում պարտվելուց հետո 2007 թվականին Սալուլի Նինիստոն վերադարձավ Ֆիննական քաղաքականություն։ 2007 թվականին Ֆինլանդիայում տեղի ունեցած խորհրդարանական ընտրություններում Սաուլի Նինիստոն կրկին ընտրվեց որպես խորհրդարանի պատգամավոր, ապա խորհրդարանի խոսնակ։ Սաուլի Նինիստոն այդ պաշտոնին մնաց ամբողջ գումարում մինչև 2011 թվականի նոր խորհրդարանական ընտրություններին։ 2011 թվականի Խորհրդարանական ընտրություններում այդպես էլ Սաուլի Նինիստոն չառաջադրվեց։
Նախագահություն
Սաուլի Նինիստոն, որպես Ֆինլանդիայի նորընտիր նախագահ իր առաջին այցերը կատարեց Շվեդիա, Էստոնիա , Ռուսաստան և ԱՄՆ ։ Իր նախագահության տարիների ընթացքում Սաուլի Նինիստոն սկսեց մի նոր ծրագիր, որով շատ արտասահմանյան ընկերություններ մեծ ներդրումներ կատարեցին Ֆինլանդիայում և հզորացրեցին երկրի տնտեսությունը ։ 2013 թվականի փետրվարի 10-ին Սաուլի Նինիստոն պաշտոնական այց կատարեց Ռուսաստանի Դաշնություն, որտեղ հանդիպեց Ռուսաստանի Դաշնության Նախագահ Վլադիմիր Պուտինի և Ռուսաստանի Դաշնության կառավարության ղեկավար Դմիտրի Մեդվեդևի հետ։ 2013 թվականի ապրիլի 6-ին Սաուլի Նինիստոն Պաշտոնական այցով մեկնեց Չինաստան, որտեղ էլ որպես առաջին Եվրոպական Միության նախագահ հանդիպեց Չինաստանի նախագահ Սի Ցինպինգի հետ ։
Անձնական կյանք
Սաուլի Նինիստոյի առաջին կինը եղել է Մարիա Լենա Ալենկոն։ Նրա հետ Սաուլի Նինիստոն ամուսնացել է 1974 թվականին, սակայն 1995 թվականին Մարիա Լենա Ալենկոն ավտովթարի ժամանակ մահացավ։ Սաուլի Նինիստոյի երկրորդ կինը Յենի Խաուկիոնն է։ Սաուլի Նինիստոն նրա հետ ամուսնացել է 2009 թվականին ։ Այժմ Սաուլի Նինիստոն ունի երկու որդիներ՝ Նուուտին և Մատիասը, որոնք նրա առաջին կնոջից են։
Արտաքին հղումներ
Կատեգորիա:Ֆինլանդիայի նախագահներ Կատեգորիա:Ֆինլանդիայի արդարադատության նախարարներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Ֆինն պետական գործիչներ Կատեգորիա:Ֆինլանդիայի քաղաքական գործիչներ
Տրիպոլիի բերդ
Տրիպոլիի բերդ, Մոն-Պալերոն, Ռայմոնդ Սեն-Ժիլի ամրոցը, հայտնի է նաև որպես «ամրոց Մոն-Պալերին»։ Խաչակիրների ամրոց լիբանանյան քաղաք Տրիպոլիում` հիմնադրված 1103 թվականին` Խաչակրաց առաջին արշավանքի ժամանակ կոմս Ռայմունդ Սեն-Ժիլի կողմից Հայաժ բլրի վրա` Միջերկրական ծովից երեք կիլոմետր հեռու ։ Կոմսը մահացել է այնտեղ 1105 թվականին` լեգենդի համաձայն հուսահատության մեջ ամրոցի բարձունքից ներքև նետվելով ։ Կոմս Պոնս Տրիպոլսկին հաղորդում է, որ դա եղել է բերդի վրա հարձակման ժամանակ ։ Ստրատեգիական տեղանքը` ծովի և լեռների միջև` տեսքով դեպի Հախր Աբու Ալի հարթավայրը, հուշել է պարսից թագավորին(Խոսրով II) այստեղ տեղադրել կայազոր` սկսած VI-րդ դարից .։ 636 թվականին` մինչև Խաչակիրների գալը և բերդի կառուցելը, այստեղ գտնվում էր արաբական ամրակետ։ Երբ Ումար իբն ալ-Խաթթաբը 641 թվականին ներխուժում է Սիրիա քաղաքը` բյուզանդացիներին պատկանող, ամրոցը ցույց է տալիս է ուժեղ դիմադրություն։ Մամլուքների սուլթան Սայֆուդդին Կալաունը 1289 թվականին ամրոցի շուրջը կառուցում է Տրիպոլիի քաղաքը ։ Մամլուքների և թուրքերի կառավարման ժամանակ ընդլայնվելով` ամրոցն այժմ ունի 140 մետր երկարություն և 70 մետր լայնություն։ XIX դարի սկզբին վերակառուցվել է Տրիպոլիի այդ ժամանակվա քաղաքագլուխ Մուստաֆա Աղա Բարբարի կողմից ։
Ծանոթագրություններ
Կատեգորիա:Բերդեր այբբենական կարգով Կատեգորիա:Լիբանանի բերդեր Կատեգորիա:Զբոսաշրջությունը Լիբանանում
Prelude (April EP)
«Prelude»՝ հարավկորեական աղջկական  APRIL խմբի երրորդ մինի-ալբոմն է, որը թողարկվել է 2017 թվականի  հունվարի 4-ին,  DSP Media-ն, իսկ տարածվել է  Loen Entertainment-ի ղեկավարության ներքո։  Սա խմբի առաջին վերադարձն է վեց անդամներով, Չեկյոնի և Ռեյչելի ավելացմամբ,  2015 թվականի  նոյեմբերին Սոմինի  և 2016 թվականի հոկտեմբերին Հյոնջունի  պաշտոնապես հեռանալուց հետո։
Նախապատմություն
2016 թվականի դեկտեմբերի 20-ին, DSP Media-ն հաստատեց, որ 2017 թվականի հունվարի 4-ին APRIL կթողարկի իրենց երրորդ մինի-ալբոմը, որը կոչվում է Prelude։ Ալբոմի անավանումը Prelude  խմբի  նոր սկիզբն է, իրենց նոր կազմով, որը բաղկացած է Չեկյոնից, Չավոնից, Նաընից, Յանից,Ռեյչելից և Ջինսոլից։ Հաջորդ օրը թողարկվել է ալբոմի երգացանկը, որը ներառում է 9 թրեկ 5 նոր երգերով,   նախորդ 3 թրեկների ձևափոխված տարբերակներով։ «Dream Candy», «Muah!» և «Snowman», ինչպես նաև գլխավոր թրեկի գործիքային տարբերակը  ։
Դեկտեմբերի 27-ին, նրանք երկրպագուներին ուրախացրել են խմբի երկու հայեցակարգային կերպարներով, որոնք հետագայում թողարկվեցին։ Առաջինը հետևում է բարեհաճ և անմեղ կերպարով, իսկ երկրորդը ցույց է տալիս դեռ անմեղ, բայց ավելի հասուն կողմը։ Դեկտեմբերի 28-ին APRIL-ը թիզեր թողարկեց Ռեյչելի մասնակցությամբ, ցույց տալով ալբոմի գլխավոր երգը՝ «April Story»  ։
Դեկտեմբերի 30-ին թողարկվել են տեսանյութեր Ջինսոլի,Չեկյոնի և Ռեյչելի վերաբերյալ, որին դեկտեմբերի 31-ին հաջորդում է Նաընը, Չավոնը և Յենան։ 2017 թվականի հունվարի 1-ին երրորդ մինի-ալբոմից թողարկվել է  հինգ նոր երգ հավաքածուն  ։
Աջակցություն
Հունվարի 19-ին «April Story»-ի համար հատուկ խորեոգրաֆիա է թողարկվել ։
2017 թվականի փետրվար 14-ին խումբը կատարել է APINK խմբի հատուկ փուլը «LUV» SBS MTV The Show՝ 100-րդ դրվագի համար    ։ Փետրվարի 16-ին, խումբը ելույթ է ունեցել M! Countdown (mnet), մի շարք հատուկ փուլով «WOW», որը նույնպես հանդես է գալիս Prelude ալբոմում.
Արտաքին հղումներ
Կատեգորիա:2017 ալբոմներ
Շտեռնբերգիա Ֆիշերի
Շտեռնբերգիա ֆիշերի, շքանարգիզազգիների ընտանիքին պատկանող ծածկասերմ բույս։ Գրանցված է ՀՀ Կարմիր գրքում։
Նկարագրություն
Բազմամյա սոխուկավոր բույս է, որի բարձրությունը հասնում է 10-15 սմ-ի։ Սոխուկները կլոր են, 2,5-3,5 սմ տրամագծով, ծածկված դարչնագույն կամ սևավուն թեփուկներով։ Տերևները գոտիանման են, տափակ, փայլուն, մուգ կանաչ, բութ գագաթով, հիմքում՝ հազիվ ողնուցավոր, մինչ 20 սմ երկարության։ Ծաղիկները վառ դեղին են, նստադիր կամ կարճ, ունեն 5 մմ երկարության կոթուն։ Տուփիկը 10-15 մմ տրամագծով, երկարավուն, էլիպսաձև։ Սերմը՝ սերմնաթիկնոցով ։
Տարածվածություն
Հայաստանում հանդիպում է միայն Զանգեզուրի ֆլորիստիկական շրջանում՝ Ներքին Վաչագան գյուղի շրջակայքում։ Ընդհանուր արեալը ընդգրկում է Արևելյան և Հարավային Անդրկովկասը, Հարավային և Հարավարևմտյան Անատոլիա, Սիրիան, Իրաքը, Իրանը, Միջին Ասիան ։
Էկոլոգիա
Աճում է ստորին լեռնային գոտում՝ ծովի մակարդակից 600-800 մ բարձրությունների վրա։ Ծաղկում է փետրվար-մարտ ամիսներին, պտղաբերում՝ մայիսին։ Ծաղիկները տերևների հետ միասին հայտնվում են վաղ գարնանը ։
Պահպանություն
Կրիտիկական վիճակում գտնվող տեսակ է։ Առկա է միայն Զանգեզուրի ֆլորիստիկական շրջանի մեկ աճելավայրում։ Տարածման և բնակության շրջանների մակերեսը 10 քառ․ կմ-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ Ընդրկված է CITES-ի կոնվենցիայի 2-րդ հավելվածում։ Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականցվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Շքանարգիզազգիներ Կատեգորիա:ՀՀ Կարմիր գրքում գրանցված բույսեր Կատեգորիա:Վրաստանի բուսական աշխարհ
Պալացցո Սորանցո
Պալացցո Սորանցո (Palazzo Soranzo in Campo San Polo), պալատ իտալական Վենետիկ քաղաքում, տեղակայված է Մեծ ջրանցքի Սան Պաոլո հրապարակի համանուն շրջանում։
Պատմություն
Պալատը կառուցվել է 14-րդ դարում Սորանցո ազնվական ընտանիքի կողմից (մասնավորապես, նվիրել Վենետիկի 51-րդ դոժին)՝ վենետիկյան գոթիկա ոճով։ Ճակատի անհավասար ձևը բացատրվում է նրանով, որ սկզբնապես այն դուրս էր գալիս Սան Անտոնիո ալիք, որը լցվել էր 1761 թվականին ։ Շենքը բաղկացած է երկու մասից՝ «հին տուն» (ձախից, 14-րդ դար) և «նոր տուն» (աջից, 15-րդ դար)։ Նոր մասի ճակատը տարբերվում է սիմետրիայով, իսկ հին ճակատը ասիմետրիկ է։ Պոլիֆորան նախկինում զարդարված է եղել Ջորջոնեի որմնանկարներով, որոնք հետագայում կորցվել էին ։
Պալացցոն մինչ օրս գտնվում է Սորանցո ցեղի ժառանգների տիրապետության տակ։ Պալացցոյի կողքին տեղակայվում է պալացցո Կորներ Մոչենիգոն։
Արտաքին հղումներ
Կատեգորիա:Վենետիկի պալատներ Կատեգորիա:Վենետիկի տեսարժան վայրեր
Զարիկ Աթանեսյան
Զարիկ Մկրտիչի Աթանեսյան, հայ մանկավարժ։
Կենսագրություն
Ծնվել է 1916 թվականին Նախիջևան քաղաքում։ Ավարտել է Թիֆլիսի հայկական մանկավարժական ուսումնարանը ։
Աշխատանքային գործունեություն
Զարիկ Մաթևոսյանը տեղափոխվել է Երևան և զբաղվել մանկավարժությամբ՝ 1936 թվականից։ Իր մանկավարժական ակտիվ աշխատանքի համար պարգևատրվել է պատվոգրերով, իսկ 1966 թվականին՝ Լենինի շքանշանով ։
Աղան (անձնանուն)
Աղան, հայկական արական անուն։ Ծագում է հայերեն աղան բառից, որ հասարակ անուն է և նշանակում է «ազնվական, իշխան»։ Փոխառվել է ասորերեն alānā` «իշխան, եկեղեցական հովիւ» բառից։ Այս բառն ընկած է միայն աղանազգի (ազատազգի, իշխանազգի) բարդ բառի հիմքում։ Որոշ ժամանակ անց աղան՝ «իշխան» հասարակ անունը դառնում է հատուկ անուն, ինչպես Իշխանը և Իշխանիկը ։
Ծանոթագրություններ
Կատեգորիա:Հայկական արական անձնանուններ
Մանթաշյաններ
Մանթաշյաններ, Մանթաշեներ, Մանթաշովներ, խոշոր նավթարդյունաբերողներ Հարավային Կովկասում, 19-րդ դարի վերջին և 20-րդ դարի սկզբին։ Թավրիզցի, ապա թիֆլիսաբնակ հայ առևտրական Հովհաննեսի որդի Ալեքսանդրը (1849-1911 թվականներ) հոր մահից (1878 թվական) հետո Բաքվում զբաղվել է նավթարդյունաբերությամբ։ Դարձել է «Թիֆլիսի առևտրական բանկ»-ի (մասնաճյուղեր է ունեցել Բաքվում և Բաթումում) գլխավոր բաժնետերը, 1899 թվականին՝ հիմնել «Ա. Մանթաշյանց և ընկերներ առևտրական տուն» բաժնետիրական ընկերությունը (կապիտալը 1899 թվականին՝ 22 մլն, 1914 թվականին՝ 30 միլիոն ռուբլի։ Ռուսական կառավարության հովանավորությամբ օտարերկրյա ընկերությունների հետ կատարել է մի շարք առևտրա-ֆինանսական գործարքներ և դարձել Ռուսաստանի մեծահարուստներից մեկը։
Կատեգորիա:Հայ գործարարներ Կատեգորիա:Հայ մտավորական ընտանիքներ
Ջեք Ռիչեր 2։ Երբեք մի՛ վերադարձիր
Ջեք Ռիչեր 2։ Երբեք մի վերադսարձիր (Jack Reacher: Never Go Back), ռեժիսոր Էդվարդ Ցվիկի գեղարվեստական ֆիլմը՝ նկարահանված Լի Չայլդի՝ 2013 թվականին գրված « Ջեք Ռիչեր կամ երբեք մի վերադարձիր » (Ջեք Ռիչերի մասին 18-րդ գիրքը) վեպի հիման վրա, 2012 թվականի Ջեք Ռիչեր ֆիլմի շարունակությունը։ ԱՄՆ-ում պրեմիերան տեղի է ունեցել 2016 թվականի հոկտեմբերի 21-ին ։
Սյուժե
Առաջին դրվագում նախկին զինվորական ոստիկանության մայոր Ջեք Ռիչերը մատնում է իշխանություններին մարդկանց առևտրի ընդհատակյա ցանցը, որը ղեկավարում էր տեղի շերիֆը։ Դրանից հետո նա ստանում է հրավեր մայոր Սյուզեն Թյորներից, որն օգնել էր նրան արդարության ազատ ջատագովի գործունեության մեջ, իշխանությանունների հետ հարթեցնելով ձևականությունները, և մեկնում Վաշինգտոն։ Նրանք իրար երբեք չեն տեսել, սակայն միմյանց նկատմամբ զգում են հետաքրքրություն և համակրանք։ Ժամանելուն պես Ռիչերը տեղեկանում է, որ իր գալուց առաջ Թյորները ձերբակալվել է և մեղադրվում է պետական դավաճանության մեջ։ Այդ մասին նրան հայտնում է գնդապետ Սեմ Մորգանը։